open-index/open-wikipedia-markdown huggingface dataset:
Tarpon Springs

**Tarpon Springs** on kaupunki Floridan osavaltiossa Yhdysvalloissa. Kaupunki kuuluu Pinellasin piirikuntaan. Vuonna 2007 tehdyn väestönlaskennan mukaan kaupungissa asui 23&nbsp;074 asukasta. Pinta-alaa Tarpon Springsillä on 43,8 neliökilometriä. Kaupungin pormestarina toimii David O. Archie.

Kreikalle kuuluvat Egeanmeren saaret Sými ja Kálymnos ovat solmineet Tarpon Springsin kanssa ystävyyskaupunkisuhteet.

## Väestö

Vuoden 2007 väestönlaskennan mukaan Tarpon Springsissä asui 23&nbsp;074 ihmistä, joista naisia oli 11&nbsp;796 ja miehiä 11&nbsp;278. Kaupungin väestöstä 74,1 prosenttia oli valkoisia, 12,4 % mustia tai afroamerikkalaisia, 4,3 % aasialaisia, 0,8 % amerikanintiaaneja tai Alaskasta kotoisin olevia, 0,1 % Havaijilta tai muilta Tyynenmeren saarilta kotoisin olevia ja 6,2 % muiden rotujen edustajia. Kahta tai useampaa rotua edustavia oli 2,1 %. Hispaanoja ja latinoja oli 14,7 % väestöstä.

Väestön keski-ikä oli 47,7 vuotta. Alle viisivuotiaita oli vuonna 2007 860, 18 vuotta täyttäneitä 18&nbsp;738 ja yli 65-vuotiaita 5&nbsp;570.

Tarpon Springsissä asuu prosentuaalisesti eniten kreikkalaisperäistä väestöä kuin missään muualla Yhdysvalloissa.

## Ilmasto

## Lähteet

## Aiheesta muualla

*Kaupungin viralliset kotisivut  
*Tarpon Springsin historiaa
Miroslav Vodovnik

**Miroslav ”Miran” Vodovnik** (s. 11. syyskuuta 1977 Maribor, Jugoslavia) on slovenialainen kuulantyöntäjä.

Vodovnik sijoittui Ateenan olympialaisissa 2004 yhdenneksitoista tuloksella 19,34. Birminghamin sisäratojen EM-kilpailuissa 2007 hän oli seitsemäs työnnettyään 19,46 ja saman vuoden Osakan MM-kilpailuissa kuudes tuloksella 20,67. Berliinin MM-kisoissa 2009 hän sijoittui kahdeksanneksi työnnettyään 20,50. Dohan sisäratojen MM-kilpailuissa 2010, Barcelonan EM-kilpailuissa 2010 ja Pariisin sisäratojen EM-kilpailuissa 2011 hän karsiutui.

Vodovnik teki ennätyksensä 20,76 voittaessaan Euroopan cupin ykkösliigan kilpailun Thessalonikissa 2007. Hallissa hän on työntänyt parhaimmillaan 20,68 vuonna 2008. Kiekonheitossa hänen ennätyksensä on 53,61. Hän on voittanut useita Slovenian kuulantyöntömestaruuksia.

## Lähteet

## Aiheesta muualla
Konna ja Koukku jyrää taas

**Konna ja koukku jyrää taas** (DVD-julkaisussa nimellä *Konna ja koukku 2*) on Hal Needhamin ohjaama *[[Konna ja Koukku|Konnan ja Koukun]]* jatko-osa, joka valmistui vuonna 1980. Elokuvassa ovat mukana kaikki ensimmäisen osan näyttelijät.

## Juoni

Uudessa elokuvassa Iso-Enos Burdette ja hänen poikansa Pikku-Enos haluavat Bo ”Bandit” Darvillen lähtevän matkaan lastinaan tiine elefantti. Bo on kuitenkin eronnut naisystävästään Carriesta ja ratkennut juomaan. Vanha ystävä, rekkakuski Cledus ”Lumimies” Snow, houkuttelee Carrien mukaansa ja pian kolmikko on jo tien päällä. Matkalla he törmäävät eksyneeseen lääkäriin, joka toteaa norsun olevan tiine, ja matka mutkistuu. Lisäksi šeriffi Bufford T. Justice aikoo maksaa vanhat kalavelat Bo’lle.

## Vastaanotto
*[[Video-opas|Video-oppaassa]]* vuodelta 1994 Bello Romano näki jatko-osassa rahastuksen makua ja antoi sille kaksi tähteä viidestä. Ensimmäinen *Konna ja Koukku* sai häneltä kolme tähteä.

## Lähteet

## Aiheesta muualla

* 
*
Mikael Hedlund

**Mikael Hedlund** (s. 1976) on ruotsalaisen Hypocrisy-yhtyeen basisti. Hän liittyi Hypocrisyyn vuonna 1992 ja on soittanut yhtyeen jokaisella levyllä.

Hedlund asuu Saksassa.
Adam Goldstein

**Adam Michael Goldstein** (30. maaliskuuta 1973 Philadelphia – 28. elokuuta 2009 New York) oli yhdysvaltalainen DJ ja remixaaja. Hänet tunnettiin myös hänen taiteilijanimellään **DJ AM**. Hän työsti muun muassa Papa Roachin, Madonnan ja Will Smithin albumeita. Hän kuului myös Crazy Town -ja TRV$DJAM -yhtyeisiin ja toimi rumpalina Time in Malta -yhtyeessä.

## Ura
Goldstein syntyi Philadelphiassa, Pennsylvanian osavaltiossa 30. maaliskuuta 1973. Hän syntyi juutalaiseen perheeseen. Hänen isänsä käytti erilaisia lääkkeitä päihtymistarkoitukseen ja oli salaa homoseksuaali. Hänen isänsä joutui myös vankilaan syyllistyttyään pankkipetokseen. Hän kuoli vankilassa myöhemmin AIDSiin. Myöhemmin myös Adam alkoi käyttää huumeita ja hänen äitinsä vei hänet hoitoon.

20-vuotiaana Adam aloitti DJ-uransa, nähdessään Herbie Hancockin esittämässä kappalettaan "Rockit" Grammy Awardsissa. Adam myös taisteli huumeriippuvuuttaan, erityisesti crackia vastaan. Hän yritti myös itsemurhaa, mutta epäonnistui siinä, koska ase ei lauennut. Pian sen jälkeen Adam raitistui hieman ja meni AA-tapaamisiin ja keskittyi DJ:n uraansa. Adam katkaisi myös välinsä ystäviinsä, jotka yhä käyttivät lääkkeitä. Hän sai myös töitä eri klubeilta DJ:nä. Raitistuttuaan hän menetti painostaan 60 paunaa. Adam pysyi myös 11 vuotta raittiina.

## Kuolema
Perjantaina 28. elokuuta 2009 kello 17.20 Goldstein löydettiin kuolleena hänen New Yorkin asunnostaan. Kuolinsyyksi todettiin "akuutti päihtymistila". Hän oli kuollut kokaiinin, oksikodonin, hydrokodonin, loratsepaamin, klonatsepaamin, alpratsolaamin, difenhydramiinin (Benadryl) ja levamisolin yhteisvaikutukseen.

## Muuta
Adam Goldsteiniä parodioitiin komediasarja South Parkin 13. tuotantokauden kahdeksannessa *Dead Celebrities* -jaksossa, jossa Kyle Broflovskiin veli Ike näkee kuolleita julkkiksia mukaan lukien Michael Jacksonin haamu.

## Diskografia

### Albumit
**Challah* (Samantha Ronsonin kanssa, 2003)

### Crazy Town
**The Gift of Game* (1999)

### Mixtapet
*TRV$DJAM - *Fix Your Face Vol. 1* (2008)
*TRV$DJAM - Fix Your Face Vol. 2* (2009)

===Rumpalina===
*[[Time in Malta]] - *Alone with the Alone* (2004)

===Tuotetut kappaleet===
*[[Dilated Peoples]] - *Neighborhood Watch* (2004)
*Various Artists - *Oorgasm 17* (2004)

===Skrätsääjänä===
*[[Matthew Strachan]] - *Rock Serious Electric Roadshow* (1993)
*[[Papa Roach]] - *Infest* (2000)
*[[Babyface]] - *Face2Face* (2001)
*[[Will Smith]] - *Born to Reign* (2002)
*[[Lady Sovereign]] - *Public Warning* (2006)
*Lady Sovereign - "[[Those Were the Days (albumi)|Those Were the Days]]" (2007)
*[[N.A.S.A.]] - *The Spirit of Apollo'' (2009)

### Remixit
*Three 6 Mafia - "Stay Fly" (DJ AM Remix) (2007)
*Ashlee Simpson - "Outta My Head (Ay Ya Ya)" (DJ AM and Eli Escobar Remix) (2008)
*Johnny Cash - "Ring of Fire" (Team Canada Blend/DJ AM Edit) (2008)
*Weezer - "Troublemaker" (DJ AM and Eli Escobar Remix) (2008)
*The Guru Josh Project - "Infinity" (Final Mashup Mix) (2008)
*Chris Cornell - "Part of Me" (DJ AM Remix) (2008)
*AutoErotique - "Gladiator" (Steve Aoki VS. DJ AM Remix) (2009)

## Lähteet

## Aiheesta muualla

* Viralliset sivut
*
Alice in den Städten

**Alice in den Städten** (esitetty Suomessa myös nimellä *Alice kaupungeissa*) on Wim Wendersin ohjaama saksalainen road movie vuodelta 1974. Se on ensimmäinen osa Wendersin kolmiosaisesta tie-elokuvien sarjasta, johon kuuluvat lisäksi elokuvat *[[Väärä liike]]* (1975) ja *[[Kings of the Road]]* (1976).

Mustavalkoisena kuvattu *Alice in den Städten* oli ensimmäinen Wendersin ohjaustyö, jonka kuvaukset tehtiin osittain Yhdysvalloissa. Elokuva voitti vuoden 1974 Saksan kriitikoiden palkinnon. Sitä on verrattu usein elokuvaan *[[Chaplinin poika]]*.

## Juoni
Valokuvaaja-journalisti Phillip Winterille (Rüdiger Vogler) on annettu tehtäväksi kirjoittaa Yhdysvaltoja käsittelevä artikkeli, mutta tehtyään matkan maahan hän ei onnistukaan kirjoittamaan siellä näkemistään asioista. Niinpä Winter päättää palata kotiin. Sattuman oikusta hänen matkaansa tarttuu Alice-niminen yhdeksänvuotias pikkutyttö, jonka kanssa hän matkustaa ympäri Saksaa tavoitteenaan löytää tytön isoäiti. Alicella (Yella Rottländer) ei ole minkäänlaista käsitystä siitä, missä tämä asuu, ja ainoana vihjeenä isoäidin olinpaikasta heillä onkin kuva tämän asunnon etuovesta, jossa ei näy talon numeroa.

## Lähteet
The Last Kiss

__NOTOC__
**The Last Kiss** on rap-artisti Jadakissin kolmas studioalbumi. Albumi julkaistiin Yhdysvalloissa 7. huhtikuuta 2009.

## Taustatietoa
Albumi sijoittui kolmannelle sijalle Billboard 200 -listalla 135&nbsp;000 kappaleen viikkomyynnillään. Nyt albumia on myyty Yhdysvalloissa yli 320&nbsp;000 kappaletta.

## Kappaleet

## Arvostelut
* Metacritic: 61/100
* AllHipHop: 7/10
* Allmusic: 
* Entertainment Weekly: B
* Pitchfork Media: 5.2/10

## Lähteet
Leon Jackson

**Leon Jackson** (s. 30. joulukuuta 1988 Whitburn, West Lothian, Skotlanti) on skotlantilainen laulaja, joka voitti brittiläisen *[[The X Factor (Iso-Britannia)|The X Factor]]* -kykyjenetsintäohjelman neljännen tuotantokauden vuonna 2007. Hänen esikoisalbuminsa *[[Right Now (Leon Jacksonin albumi)|Right Now]]* ilmestyi lokakuussa 2008.

## Aiheesta muualla
Uvis Helmanis

**Uvis Helmanis** (s. 10. kesäkuuta 1972) on latvialainen koripalloilija. Hän on pituudeltaan 204-senttimetrinen. Hän on edustanut Latvian maajoukkuetta kuusissa EM-kilpailuissa vuosina 1997–2009 ja ollut maajoukkueen kapteeni.

Helmanis edusti seurajoukkueurallaan muun muassa latvialaisia BK Metropolea, BK Brocēnia, ASK Rīgaa ja Barons LMT:tä, puolalaista Bobryä sekä saksalaisia Leverkusenia ja Bambergia.

Uvis Helmanisin poika Krišs Helmanis on myös koripalloilija.

## Lähteet
Jouni Haikonen

**Jouni Haikonen** on suomalainen entinen koripalloilija. Haikonen voitti pelaajaurallaan kolme Suomen mestaruutta Helsingin NMKY:n paidassa vuosina 1984, 1985 ja 1987. Hän on ensimmäinen pelaaja Suomen koripallomaajoukkueessa, joka on onnistunut kolmen pisteen heitossa maaottelussa. Ensimmäisessä maaottelussaan hän heitti 19 pistettä, joka on historian toiseksi paras maaotteludebyytti.

## Lähteet
Kim Kye-gwan

**Kim Kye-gwan** (; s. 6. heinäkuuta 1943 Pohjois-P’yŏngan, Korea) on pohjoiskorealainen poliitikko. Hän toimi maansa ensimmäisenä varaulkoministerinä vuoteen 2019 saakka. Hän on ollut johtava hahmo maiden välisissä neuvotteluissa, kuten Pohjois-Korean, Kiinan, Etelä-Korean, Yhdysvaltain, Venäjän ja Japanin välisissä kuusikantaneuvotteluissa Pohjois-Korean joukkotuhoaseista. 

Elokuussa 2009 Kim Kye-gwan tuli tervehtimään Bill Clintonia lentokentälle tämän tultua Pjongjangiin neuvottelemaan Laura Lingin ja Euna Leen vapauttamisesta.

## Lähteet
Jacob Pitman

**Jacob Pitman** (1810–1890) oli englantilainen arkkitehti. Hän muutti nuorena Australiaan, ja toimi siellä arkkitehtina ja rakentajana, perusti swedenborgilaisen seurakunnan ja opetti veljensä Isaac Pitmanin kehittämää pikakirjoitusjärjestelmää.

Pitman lähti Australiaan vuonna 1837, samana vuonna jolloin hänen veljensä Isaac Pitman julkaisi pikakirjoitusjärjestelmänsä. Hän toi mukanaan Isaacin laatimia oppikirjoja ja opetti järjestelmää Australiassa.

Pitman oli syvästi uskonnollinen: hän perusti Adelaideen vuonna 1844 swedenborgilaisen seurakunnan ja toimi sen johtajana vuoteen 1859 asti.

## Lähteet
*Muirden, Bruce: *Pitman, Jacob (1810–1890)*. Teoksessa
Yhdystie 9572

**Yhdystie 9572** on yhdystie, joka kulkee Muonion ja Kittilän kuntien alueella Lapissa. Tien pituus on 10,6 kilometriä. 

Yhdystie 9572 eroaa Kittilän Rauhalassa kantatiestä 79, kulkee luoteeseen Jerisjärven itäreunaa ja päättyy Muonion puolella seututielle 957. Tie on normaali päällystetty kapeapientareinen kaksikaistainen maantie. 

## Historiaa

Tien kummassakin päässä oli jo aiemmin päällystämättömät tiet paikallista liikennettä varten, mutta päiden välissä oli vain merkitsemätön vaelluspolku. 1990-luvun alussa tieyhteys rakennettiin kiistelyn jälkeen kansallispuiston läpi. Tiehanke oli tullut vireille jo vuonna 1982. Rakentamispäätöstä vastustivat muun muassa Nuorten Naisten Kristillinen Yhdistys, jolla on Tunturikeimiö-niminen maja tien läheisyydessä, sekä Suomen luonnonsuojeluliitto. Tietyömaalla tien rakentamisen vastustajat kahlitsivat itsensä kaivinkoneisiin. 

Erityisesti matkailuyrittäjät kannattivat tien rakentamista, sillä tie lyhentää matka-aikaa Kittilästä Hotelli Jerikseen ja Pallakselle noin kymmenen minuuttia. Aiempi reitti kiertää Jerisjärven etelä- ja länsipuolelta kantatietä 79 ja seututietä 957, ja matka on tätä reittiä noin 20 kilometriä pidempi.

## Lähteet
Kairon sopimus

**Kairon sopimus** oli 27. syyskuuta 1970 Jordanian sisällissodan lopettamiseksi solmittu sopimus. 27. syyskuuta solmittiin rauhansopimus Kairossa Jordanian kuningas Husseinin ja Palestiinan vapautusjärjestön johtajan Jasser Arafatin välille.

Nasserin johtama Egypti ja monet muuta arabimaat halusivat säilyttää arabien yhtenäisyyden ja sen takia tukivat sopimuksen tekoa. Sopimuksen solmimisen takia PFLP vapautti kaappaamiensa lentokoneiden matkustajat. Sopimus syntyi Egyptin presidentti Gamal Abdel Nasserin aloitteesta. Nasser itse kuoli sydänkohtaukseen seuraavana päivänä. Hajaannus arabimaailmassa olisi merkinnyt Nasserille uutta suurta takaiskua.

Kairon arabivaltioiden kokoukseen osallistui yhdeksän arabivaltiota. Joukossa oli muun muassa Sudanin presidentti Jaafar Nimeiry, joka oli ollut mukana välitysprosessia valmisteltaessa sekä Saudi-Arabian kuningas Faisal, Kuwaitin emiiri Sabah III Al-Salim Al-Sabah, Libyan johtaja Muammar Gaddafi, Libanonin presidentti Suleiman Franjeh, Tunisian pääministeri Bahi Ladgham sekä Pohjois-Jemenin edustaja Ahmed al-Shami.

Nasser oli vedonnut tulitaukoon Jordanian ja PLO:n välille. Neljätoistakohtaisessa sopimuksessa määrättiin sotilaalliset operaatiot lopettavaksi ja sotavankien vapautus sekä joukkojen vetäminen normaaleihin tukikohtiinsa. Sopimuksessa määriteltiin myös aselevon valvontakomission valtuudet ja velvoitteet.

Kuningas Hussein nimitti 26. syyskuuta Jordaniaan uuden hallituksen, jonka pääministeriksi tuli palestiinalainen Ahmed Toukan, mutta hallituksessa istuvien sotilashenkilöiden läsnäolo ei vedonnut vastapuoleen ja 70-vuotiaalla Toukanilla ei ollut palestiinalaisten täyttä tukea. Jordanian kuningas ja Palestiinan vapautusjärjestön johtaja Jasser Arafat allekirjoittivat 13. marraskuuta Ammanissa sopimuksen, jonka laatijana oli tunisialainen diplomaatti Bahi Ladgham.

## Lähteet
Maikkulan koulu

**Maikkulan koulu** on Oulussa sijaitseva yhtenäiskoulu, joka on perustettu vuonna 2010. Maikkulan yhtenäiskoulu kattaa peruskoulun kaikki vuosiluokat yhdestä yhdeksään. Vuosiluokat 1–6 saavat opetusta vuonna 1989 valmistuneessa Maikkulanraitin alakoulussa ja vuosiluokat 7–9 viereisessä kaksi vuotta myöhemmin valmistuneessa Maikkulan yläkoulussa. Koulun rehtorina toimii Soile Krankkala.

## Lähteet
Samantha Ronson

**Samantha Ronson** (s. 7. elokuuta 1977 Lontoo) on brittiläissyntyinen DJ ja laulaja-lauluntekijä. Hän asuu tällä hetkellä Los Angelesissa.

## Biografia
Ronson syntyi Lontoossa 7.8.1977 ja kasvoi kaupungin St John's Woodin alueella. Kun hän oli kuuden vanha, hänen vanhempansa erosivat. Samantha muutti sisarustensa, äitinsä ja äidin uuden miesystävän, Foreigner-kitaristi Mick Jonesin kanssa New York Cityyn. Hänen vanhempansa ovat aškenasijuutalaisia, ja perheellä on esi-isiä Itävallasta, Liettuasta ja Venäjältä. Ronsoneiden alkuperäinen sukunimi oli Aaronson, mutta Samanthan isoisä Henry Ronson muutti sen Ronsoniksi. Hän on juutalainen. Hänen kaksoissiskonsa on muotisuunnittelija Charlotte Ronson ja isoveli musiikkituottaja Mark Ronson.

16-vuotiaana hän kuului *Low Lifes* -nimiseen yhtyeeseen.

## Ura
Ronson soitti levyjä MTV:n vuoden 2001 uuden vuoden aatto -showssa Times Squarella. Vuonna 2002 Duncan Sheikin ilmoitettiin olevan yksi Ronsonin keväällä ilmestyvän albumin tuottajista. Vuonna 2004 Ronson toimi DJ Chazesin lämppärinä tämän Schizophrenic-kiertueella.

Ronsonista tuli ensimmäinen rock-artisti hiphopiin erikoistuneen Roc-A-Fella Records -levy-yhtiön listoille. Ronson julkaisi neljä laulua, "Pull My Hair Out", "Fool", "If It's Gonna Rain" ja "Built This Way, jotka eivät kuitenkaan saavuttaneet sen suurempaa menestystä, ja kirjoitti ja nauhoitti ensimmäisen albuminsa "Red". Sitä ei ikinä virallisesti julkaistu, mutta kappaleita saattoi ladata Ronsonin MySpace-sivuilta. "Built This Way" -kappaletta kuullaan myös Mean Girls -elokuvassa, jossa pääosissa olivat Lindsay Lohan ja Rachel McAdams.
Vuonna 2011 ilmestyi Broken Toys Records -levy-yhtiön nimissä Samantha Ronson & The Undertakersin albumi "Chasing the Reds".

## Diskografia
### Albumit
**Challah* (DJ AM:n kanssa) (2003)
* Samantha Ronson & The Undertakers *Chasing the Reds* (2011)

### Singlet
*"Pull My Hair Out" (2004)
*"Built This Way" (2004)
*"Fool" (2000)

## Lähteet

## Aiheesta muualla
* Viralliset sivut
*
Jim Bakker

**James Orsen ”Jim” Bakker** (s. 2. tammikuuta 1940 Muskegon, Michigan, Yhdysvallat) on yhdysvaltalainen televisiosaarnaaja. Hän on entinen Assemblies of God -pastori. Hän juonsi *[[The PTL Club]]* -ohjelmaa silloisen vaimonsa Tammy Faye Bakkerin kanssa ja perusti Etelä-Carolinaan kristillisen huvipuisto Heritage USA:n. 

Bakker tapasi vaimonsa Tammy Fayen vuonna 1960 Minnesotassa opiskellessaan. Pari meni naimisiin vuonna 1961 ja sai kaksi lasta, joista nuorempi on pastori Jay Bakker. Vuonna 1992 pari erosi. Vuonna 1998 Bakker meni uusiin naimisiin Lori Bakkerin kanssa. 

Vuonna 1989 Bakker tuomittiin 45 vuoden vankeuteen ja 500&nbsp;000 dollarin sakkoihin. Hänet todettiin syylliseksi 24 syytekohtaan, muun muassa kahdeksaan postipetokseen. Hän istui Minnesotassa Federal Medical Centerissä, jossa hän oli Lyndon LaRouchen sellikaveri. Marraskuussa 1992 Bakkerin tuomio lyhennettiin vain kahdeksanvuotiseksi. Elokuussa 1993 hänet siirrettiin toiseen vankilaan Jesupiin, Georgiaan. Hänet armahdettiin kesällä 1994. 

Bakker joutui myös seksiskandaaliin sihteerinsä Jessica Hahnin kanssa. Jimmy Swaggart tuomitsi Bakkerin toimet, vaikka joutui sitten itse skandaalien keskelle.

Bakker saarnasi menestysteologiaa, mutta luopui siitä sittemmin. Hän kertoi asiasta kirjassaan *I Was Wrong* (1996). Vuonna 2003 hän aloitti uuden televisio-ohjelman *Jim Bakker Show'n*.

## Populaarikulttuurissa
Yhdysvaltalainen yhtye The Hooters parodioi Jim ja Tammy Bakkerin toimintaa kappaleessaan ”Satellite”. Elämäkertaelokuvassa *[[The Eyes of Tammy Faye]]* (2021) Bakkeria esittää Andrew Garfield.

## Lähteet
Cinema 180

**Cinema 180** oli vuosina 1986–2009 toiminut elokuvateatteri Särkänniemen elämyspuistossa Tampereella. 

Cineman ensimmäisinä kesinä se sijaitsi niemen toisessa päässä nykyisen Troikan paikalla, kunnes se muutti Korkkiruuvi-radan ympäröimäksi vuonna 1988. Teltassa esitettiin simulaattorifilmejä, jotka koostuivat eri jaksoista, joissa muun muassa lenneltiin vuoriston kielekkeillä ja ajeltiin vuoristoradassa. Kuvaa heijastettiin 70 mm filmiltä valkokankaalle pyöreänmuotoisessa teltassa. Teatterissa ei ollut istuimia, jolloin tasapaino oli koetuksella ajelufilmin peittäessä näkökentän. Ensimmäisinä kesinä teatterissa jaettiin 3D-laseja näytöksen ajaksi, myöhemmin kuva muuttui kuitenkin kaksiulotteiseksi. 

## Lähteet
Lawrence Berkeley National Laboratory

**Lawrence Berkeley National Laboratory** (LBNL) on valtiollinen tutkimuslaitos, jota rahoittaa Yhdysvaltain energiaministeriö ja johtaa Kalifornian yliopisto. Laitos suorittaa tieteellistä tutkimusta monilla eri aloilla ja työllistää noin 4000 henkilöä. LBNL sijaitsee lähellä Kalifornian yliopiston Berkeleyn kampusta kukkulalla noin 0,8 km2 alueella. Toimitusjohtajana on toiminut A. Paul Alivisatos 21. huhtikuuta 2009 lähtien.

## Historia
Vuonna 1928 Yalen yliopiston professoria Ernest Lawrencea pyydettiin työskentelemään Kalifornian yliopiston Berkeleyn kampukselle, jossa ollessaan hän keksi syklotronin ja sai siitä vuonna 1939 Nobelin palkinnon. Hän perusti LBNL:n vuonna 1931. Tuolloin hän perusti Berkeleyn kampuksella säteilylaboratorion. Myöhemmin hän siirsi laboratorion ylös kukkulalle LBNL:n nykyiseen sijaintipaikkaan, koska tahtoi lisää tilaa isommalle syklotronille. 

Vasta Lawrencen kuoleman jälkeen vuonna 1959 laboratorio nimettiin virallisesti *Ernest O. Lawrence Berkeley Laboratoryksi*.

## Nobelin palkinnot
Nobel-palkinnon on saanut kaikkiaan 11 laitoksen tutkijaa:
* Ernest Lawrence, fysiikka: syklotronin keksiminen (1939)
* Glenn Seaborg, kemia: transuraanien tutkiminen (1951)
* Edwin McMillan, kemia: transuraanien tutkiminen (1951)
* Owen Chamberlain, fysiikka: antiprotonin löytäminen (1959)
* Emilio Segrè, fysiikka: antiprotonin löytäminen (1959)
* Donald Glaser, fysiikka: kuplakammion keksiminen (1960)
* Melvin Calvin, kemia: hiilen tutkiminen (1961)
* Luis Alvarez, fysiikka: vetykuplakammion käyttäminen ja tietokoneanalyysi (1968)
* Yuan T. Lee, kemia: kemiallisen molekyylikinetiikan tutkiminen (1986)
* Steven Chu, fysiikka: menetelmän kehittäminen atomin jäähdyttämiselle ja kiinni saamiselle laserilla (1997)
* George Smoot, fysiikka: kosmisen mikroaaltosäteilyn tutkiminen (2006)

## Tieteelliset väärinkäytökset LBNL:ssä
Vuonna 1999 LBNL:ssä väitettiin löytyneen raskaat alkuaineet 116 ja 118. Pari vuotta myöhemmin laitos kuitenkin veti väitteensä takaisin, koska ilmeni, että yksi tutkijoista oli väärentänyt todisteet löydöstä.

## Lähteet

## Aiheesta muualla
William Mason (arkkitehti)

**William Mason** (24. helmikuuta 1810 – 22. kesäkuuta 1897) oli uusiseelantilainen arkkitehti ja poliitikko. Hän oli aikanaan keskeinen arkkitehti, vaikka harvat hänen rakennuksistaan ovat säilyneet. Poliittisella urallaan hän istui parlamentin jäsenenä ja toimi vuosina 1865–1866 Dunedinin pormestarina. 

Mason oli syntyjään englantilainen ja opiskeli Lontoossa. Hän lähti vuonna 1838 Uuteen Etelä-Walesiin ja sieltä vuonna 1840 Uuteen-Seelantiin. Hän kuoli Dunedinissa.

## Lähteet

## Aiheesta muualla

* Dictionary of New Zealand Biography
Auvo Kurvinen

**Auvo Kurvinen** (18. tammikuuta 1916 Pirkkala – 25. marraskuuta 1979) oli englantilaisen kirjallisuuden professori Helsingin yliopistossa vuosina 1972–1979. Toisin kuin nykyisin etunimen perusteella voisi olettaa, Kurvinen oli nainen. Hänen lapsuudessaan Auvo ei vielä ollut vakiintunut miehen nimeksi.  Kurvinen oli Karkun evankelisen opiston johtajien rovasti Pietari J. I. Kurvisen ja Ilma Maria o.s. Konkolan tytär, seitsenhenkisen sisarusparven keskimmäinen. Hänen isänisänsä oli lähetyssaarnaaja Pietari Kurvinen. Yksi hänen sisaruksistaan oli hallintoneuvos Pekka Kurvinen. 

## Ammattiura
Auvo Kurvinen kirjoitti vuonna 1934 ylioppilaaksi Tyrvään yhteiskoulusta ja valmistui filosofian kandidaatiksi Helsingin yliopistosta vuonna 1941. Kurvinen opiskeli British Councilin tukemana stipendiaattina pari vuotta Englannissa Oxfordin yliopiston St Anne’s Societyssa (nykyään St Anne's College) ja suoritti Bachelor of Letters -tutkinnon vuonna 1949. Kotimaassa hän valmistui lisensiaatiksi ja tohtoriksi 1951. Hän jatkoi myös Oxfordin-opintojaan valmistellen sikäläistä tohtorinväitöskirjaansa aiheenaan pyhän Katariina Aleksandrialaisen elämä keskienglanninkielisissä teksteissä. Väitöskirjaansa varten Kurvinen kokosi Katariinan pyhimyselämäkerran tekstikriittisen edition seitsemän käsikirjoituskappaleen perusteella. Väitöskirjan ohjaajana toimi professori J. R. R. Tolkien, joka oli ohjannut myös hänen aiempaa opinnäytetyötään. Väitöskirja valmistui vuonna 1962.

## Toiminta musiikissa
Auvo Kurvinen teki 1940-luvulla sanoituksia moniin serkkunsa Toivo Kärjen iskelmäsävellyksiin, mutta sanoitukset merkittiin hänen omasta toivomuksestaan Kärjen nimiin. Mahdollisesti Kurvinen pelkäsi, että sanoittajan maineesta voisi olla haittaa akateemisella uralla. Kurvisen osuus paljastui vasta 1990-luvulla hänen jäämistöstään löytyneiden tietojen perusteella. Tämän jälkeen hänen kirjoittamansa iskelmätekstit on rekisteröity Teostoon hänen nimellään. Kurvisen sanoittamia Kärjen iskelmiä levytettiin vuosina 1940–1944 kaikkiaan 40.   Vuodelta 1940 ovat esimerkiksi foxtrotit ”Puukaasutin” ja ”Elon harhaa” sekä tangot ”Varjo” ja ”Hiljaa kuiskin sulle”. Vuodelta 1942 ovat muun muassa foxtrotit ”Koti-ikävä” ja ”Hillevi” sekä tangot ”Yksin metsätiellä” ja ”Viimeinen viesti”. Vasta 2000-luvulla on levytetty kymmenkunta Kärjen jäämistöstä löytynyttä, Kurvisen sanoittamaa kappaletta kuten foxtrotit ”Ikuinen liekki” ja ”Turvapaikka” sekä valssit ”Jasmiinien varjossa” ja ”Muistojen vanki”.  Muille kuin Kärjelle Kurvinen ei tehnyt sanoituksia.

## Julkaisut
*Sir Gawain and the Carl of Carlisle in two versions, Auvo Kurvinen. Suomalainen tiedeakatemia, 1951 (väitöskirja) 
*The Siege of Jerusalem in Prose, Hki, 1969. Mémoires de la Société néophilologique de Helsinki; 34

## Lähteet

## Aiheesta muualla
*
RFactor

**rFactor** on Image Space Incorpotated -yhtiön luoma ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle. Peli sisältää useita Formula 1 -ratoja, jotka ovat Monza, Nürburgring, Shanghai, Silverstone, Barcelona ja Montreal.

rFactor on tunnettu pelin realistisuudesta, muokattavuudesta ja online pelaamisen mahdollisuuksistaan.

Peliin on julkaistu monia pelaajien kehittämiä lisäratoja ja -autoja. Suurin yksittäinen jakelusivusto rfactorcentral.com tarjoaa ilmaiseksi satoja autoja ja ratoja.

rFactor 2 julkaistiin vuonna 2013.

## Suomalaisia rFactor liigoja
* rFinland Formula Series 
* Trellet
* FSN League 

## Lähteet

## Aiheesta muualla
*
H-E-Double Hockey Sticks

**H-E-Double Hockey Sticks** on vuonna 1999 ensi-iltansa saanut Walt Disney Televisionin tuottama yhdysvaltalainen televisioelokuva, joka perustuu saksalaisen Lukas Fossin luomaan oopperaan Griffelkin. Elokuvan ohjasi Randall Miller ja käsikirjoituksesta vastasivat David Kukoff ja Matt Roshkow. Pääosassa näyttelevät Will Friedle ja Matthew Lawrence.

Elokuva huomioitiin Golden Reel -ehdokkuudella vuonna 2000 parhaista äänitehosteista televisioelokuvan kategoriassa.

## Tarina
Saatana on tekeytynyt rouva Beezlebubiksi, joka opettaa Hadesin ammattikoulussa nuorille paholaisille tulevaa ammattia varten. Beezlebuk päättää että on aika lähettää jälleen yksi oppilaista maanpäälle suorittamaan tehtävää. Valituksi tulee Griffelkin, jonka tehtävänä on saada nuori lupaava jääkiekkoilija Dave Heinrich antamaan sielunsa voittaakseen Stanley Cupin. Griffelkin viettää aikaa Heinrichin kanssa, joka pelaa sarjan heikoimmassa joukkueessa. Samalla Griffelkin alkaa epäiröimään haluaisiko hän pettää uutta ystäväänsä. Maanpäälle on kuitenkin lähetetty toinen demoniopettaja Gabby, jonka tehtävänä on pitää Griffelkin oikealla tiellä.

### Rooleissa

## Lähteet

## Aiheesta muualla
*
Alttotorvi

**Alttotorvi** on kolmiventtiilinen puhallinsoitin, joka muistuttaa baritonitorvea, mutta se on äänialaltaan Es-vireinen. Sitä soitetaan lähinnä puhallinorkestereissa.

Soitin keksittiin Itävallassa 1800-luvun alkupuolella. Niitä on eri muotoisia: trumpetin, tuuban tai metsästystorven mallisia.

## Lähteet

## Aiheesta muualla
Ball Aerospace

**Ball Aerospace & Technologies Corp.** (yleisesti käytetään lyhyempää muotoa **Ball Aerospace**) on yhdysvaltalainen avaruusalusten valmistaja. Se on  Ball Corporationin osa. Yhtiö toimii Boulderissa, Koloradossa. Sillä on 3000 työntekijää ja sen myynti oli vuonna 2008 746,5 miljoonaa dollaria.  

Ball Aerospace aloitti sotilaallisten rakettien suuntausjärjestelmien rakentajana vuonna 1956. Sen jälkeen se on rakentanut muun muassa NASAlle useita satelliitteja.

## Katso myös
*QuikSCAT

## Lähteet

## Aiheesta muualla
* Ball Aerospace & Technologies Corporationin sivusto
VV Brown

**Vanessa Brown** (s. 24. lokakuuta 1983), tunnettu nimellä **VV Brown**, on englantilainen levyttävä artisti, lauluntekijä ja tuottaja.

## Varhainen elämä ja ura

Vanessa syntyi Northamptonissa. Hän on vanhin kuudesta sisaruksesta. Hänen äitinsä on jamaikalainen ja isä on Puerto Ricosta. Hän kävi Overstone Park koulua lähellä Northamptonia. Brown opetteli soittamaan pianoa, kehittyi laulajana ja otti klassista ja jazz pianotunteja musiikillisesta taidekoulusta jossa hän kävi viikonloppuisin. 

## Diskografia

### Studioalbumit

**Travelling Like The Light* (2009)

* *Samson & Delilah* (2013)
* *Glitch* (2015)
Kurun Lehti

**Kurun Lehti** oli Ylöjärven kaupungin Kurun alueella vuosina 2009–2024 ilmestynyt puolueista riippumaton ja sitoutumaton paikallislehti, jota kustansi kotiseutuyhdistys Kuru-Seura ry. Lehti ilmestyi torstaisin ja sen levikki oli noin 1 500. Lehden päätoimittaja oli Karoliina Laikio.

Kuru-Seuran johtokunta päätti tammikuussa 2024 lopettaa lähes 15 vuotta ilmestyneen lehden julkaisemisen siten, että sen viimeinen numero ilmestyisi helmikuun lopulla 2024. Lopettamispäätöstä perusteltiin alle tuhanteen vähentyneellä kestotilaajien määrällä, vähentyneellä ilmoitusmäärällä sekä postituksen ja painatuksen hintojen nousulla. Vaikka lehti korotti tilaushintojaan, teki se vuonna 2023 noin kymmenen tuhatta euroa tappiota. Lehden viimeinen numero ilmestyi 29. helmikuuta 2024.

## Lähteet

## Aiheesta muualla
*Kurun Lehden kotisivut
SciTE

**SciTE** on pääasiassa ohjelmointiin tarkoitettu tekstieditori. Sisäisesti se käyttää Scintilla-komponenttia lähdekoodin käsittelyyn. Alun perin SciTE kehitettiin demonstroimaan Scintillaa.

SciTE on vapaa ohjelmisto ja saatavilla Microsoft Windowsille sekä Linuxille.

## Lähteet

## Aiheesta muualla
* Virallinen sivusto
Helios (avaruusluotain)

**Helios ** oli Saksan liittotasavallan toteuttama aurinkoluotainpari 1970-luvun alussa. 

Heliokset olivat Saksan ensimmäisiä pyrkimyksiä luoda kansallinen kyky toteuttaa avaruusaluksia. Se joutui käyttämään avaruusalusten rakentamisessa Boeingin apua. Alukset laukaisi NASA. 

Avaruusalukset mittaavat aurinkotuulta, magneettikenttää, sähkökenttää, kosmista säteilyä ja partikkeleita.

Helios I ja Helios II laukaistiin Auringon kiertoradalle, ja ne saavuttivat 70,2 km/s nopeuden, joka oli aikanaan maailmanennätys alallaan. Alukset olivat lähimmillään 0,3 AU:n etäisyydellä Auringosta. Ne toimivat vuoteen 1985 asti. Alukset eivät enää toimi mutta ovat yhä Aurinkoa kiertävillä radoillaan.



## Aiheesta muualla
*Helios 1 - NSSDC Master Catalog
*Helios 2 - NSSDC Master Catalog
*Helios 1 Mission Profile  by NASA's Solar System Exploration
*Helios 2 Mission Profile  by NASA's Solar System Exploration
Inspec

**Inspec** on luonnontieteiden ja tekniikan julkaisutietokanta, jota ylläpitää brittiläinen The Institution of Engineering and Technology. Vuonna 1969 perustettu tietokanta indeksoi 4&nbsp;000 tieteellisen julkaisusarjan sisällön, yli 2&nbsp;500 konferenssijulkaisua, ja useita kirjoja. Vuosittain tietokanta kasvaa noin 700 000 julkaisuelementillä, joista suurin osa on julkaisusarjoissa julkaistuja tiedejulkaisuja.

## Lähteet

## Aiheesta muualla
* Inspec Direct
O-Fenyylifenoli

**o-Fenyylifenoli** eli **2-hydroksibifenyyli** on fenoli, jonka kemiallinen kaava on C12H10O. Sitä käytetään säilöntäaineena ja desinfiointiin. Sen E-koodi on E231.

## Lähteet

## Aiheesta muualla
*
*KEGG: 2-Phenylphenol 
*ChemBlink: 2-Phenylphenol
Al Secord

**Al William Secord** (s. 3. maaliskuuta 1958 Sudbury, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.

## Ura
Ennen NHL-uraansa Secord pelasi OMJHL-liigassa Hamilton Fincupsissa ja voitti kaudella 1975–1976 Memorial Cupin. Boston Bruins varasi Secordin  ensimmäisellä kierroksella varausvuorolla 16. 

Secord teki debyyttinsä NHL:ssä kaudella 1978–1979. Hän teki ensimmäisellä kaudellaan NHL:ssä 71:ssä ottelussa tehopisteet 16+7=23. Secord pelasi Bostonissa kaksi ja puoli kautta ennen kuin hänet kaupattiin 18. joulukuuta 1980 Chicago Black Hawksiin vaihdossa puolustaja Mike O'Connelliin. Secord pelasi Chicagossa kuusi kautta ja teki kaudella 1982–1983 runkosarjassa 54 maalia. Hän pelasi ssa vuosina 1982 ja 1983.  

Secord kaupattiin 3. syyskuuta 1987 Toronto Maple Leafsiin yhdessä Ed Olczykin kanssa vaihdossa Rick Vaiveen, Steve Thomasiin ja Bob McGilliin. Secord pelasi Torontossa puolitoista kautta ennen siirtymistään Philadelphia Flyersiin vaihdossa viidennen kierroksen varausvuoroon . Yhden Philadelphian kauden jälkeen Secord palasi vuodeksi Chicago Blackhawksiin, jossa pelasi viimeisen kautensa NHL:ssä. 

Neljän kauden pelaamattomuuden jälkeen Secord teki paluun pelikentille kaudella 1994–1995 IHL:n Chicago Wolvesissa.  Hän pelasi Wolvesissa kaudet 1994–1996 ennen kuin lopetti lopullisesti uransa. 

Nykyään Secord toimii liikennelentäjänä United Airlinesilla ja asuu Southlaken kaupungissa Teksasissa. Hänellä on kolme lasta. 

## Tilastot

## Lähteet
*
*
Telinevoimistelun maailmanmestaruuskilpailut 1950

**Vuoden 1950 [[telinevoimistelun maailmanmestaruuskilpailut]]** käytiin Sveitsin Baselissa 14.–16. heinäkuuta. Kyseessä olivat ensimmäiset MM-kilpailut toisen maailmansodan jälkeen.

Miesten telinevoimistelussa isäntämaa Sveitsin joukkue oli erittäin vakuuttava, ja myös Suomen joukkueen panos oli vahva. Naisten telinevoimistelussa vahvimmin esiintyi Helena Rakoczyn johdolla Puola.

Baselin MM-kilpailut oli ensimmäinen kerta, kun suomalainen telinevoimistelija selviytyi virallisille MM-mitaleille (Heikki Savolainen voitti moniottelun ja rekin epävirallisissa MM-kilpailuissa 1931), ja seuraavan kerran samaan saavutukseen ylsi Jani Tanskanen 47 vuotta myöhemmin.

## Osallistujat
* 
* 
*  Egypti
* 
* 
* 
* 
* 
* 
* 
* 
* 
* 
* 

## Mitalistit
### Miehet

### Naiset

## Miesten tulokset

### Joukkuekilpailu

### Henkilökohtainen 6-ottelu

### Permanto

### Hevonen

### Renkaat

### Hyppy

### Nojapuut

### Rekki

## Mitalitaulukko

## Lähteet
*Telinevoimistelun miesten MM-mitalistiluettelo 
*Telinevoimistelun naisten MM-mitalistiluettelo 

### Viitteet
Saulo Kepsu

**Saulo Kepsu** (s. 1933) on erityisesti paikannimien tutkimukseen erikoistunut suomalainen historiantutkija ja tietokirjailija. Kepsu väitteli vuonna 1981 Pohjois-Kymenlaakson kylännimiä koskevalla tutkimuksella ja on sen jälkeen julkaissut useita tutkimuksia ja tietokirjoja. 

Vuonna 1996 Kepsu sai Pietarin paikallishistoriaa koskevista tutkimuksista myönnettävän Antsiferov-palkinnon teoksestaan *Pietari ennen Pietaria*. Teos käännettiin sen jälkeen myös venäjäksi.

## Julkaisut

*
*

* 
*

*
*

## Lähteet

## Aiheesta muualla
*
Mauno Kajamaa

**Mauno Daniel Kajamaa** (vuoteen 1929 *Cajander*, 2. elokuuta 1907 Leppävirta – 23. maaliskuuta 1975 Helsinki) oli suomalainen tekniikan tohtori ja Maanmittaushallituksen kartastotöiden osaston topografisen toimiston ja kivipainon pitkäaikainen johtaja, joka tunnetaan erityisesti Suomen peruskartoituksen uudistajana. 

Saatuaan vuonna 1938 nimityksen Maanmittaushallituksen topografisen toimiston johtajaksi Kajamaa kiinnitti huomiota siihen, että laitoksen eri yksiköt valmistivat lähes toisistaan riippumatta kahta 1:20 000 -mittakaavaista karttaa: pitäjänkarttaa ja topografista karttaa. Kajamaa otti tehtäväkseen näiden yhdistämisen, ja keväällä 1943 häneltä ilmestyi julkaisu *Topografisen kartoituksen perusteista erityisesti Suomen oloja silmälläpitäen*, joka vuonna 1944 hyväksyttiin hänen väitöskirjanaan tekniikan tohtorin tutkintoa varten. Tuloksena työstä oli aiemmat pitäjänkartan ja topografisen kartan yhdistävä nykyaikainen suomalainen peruskartta, jonka valtakunnallinen tuotanto tarvittavien lisäselvitysten jälkeen alkoi Kajamaan johdolla vuonna 1949. Koko Suomi saatiin kertaalleen kartoitettua elokuussa 1975, vain muutama kuukausi Kajamaan kuoleman jälkeen.

Työssään Kajamaa sai tukea muun muassa Maanmittaushallituksen pääjohtajana vuosina 1929–1950 toimineelta Väinö Ahlalta.

## Lähteet
* 
* 
### Viitteet
Ajan mittaan

**Ajan mittaan** () on Wim Wendersin ohjaama saksalainen road movie vuodelta 1976. Se on kolmas osa Wendersin tie-elokuvien trilogiasta, johon kuuluvat myös elokuvat *[[Alice kaupungeissa]]* (1974) ja *[[Väärä liike]]* (1975).

Mustavalkoisena kuvatun elokuvan pääosia esittävät Rüdiger Vogler ja Hanns Zischler. *Ajan mittaan* valittiin yksimielisesti FIPRESCI-palkinnon saajaksi Cannesin elokuvajuhlilla 1976.

## Juoni

Elokuvaprojektoreiden korjaaja Bruno Winter (Rüdiger Vogler) ja juuri vaimostaan eronnut masentunut Robert Lander (Hanns Zischler) matkustavat yhdessä pitkin Länsi- ja Itä-Saksan rajaa sen länsipuolitse ja tekevät vierailuja henkitoreissaan oleviin elokuvateattereihin.

## Lähteet
Lainvalvojat

**Lainvalvojat** on suomalainen dokumentaarinen televisiosarja, joka seuraa Helsingin poliisilaitoksen väkivalta-, huume- ja joukkojenhallintayksiköiden sekä järjestys- ja koirapoliisin toimintaa. Sarjan ensimmäinen tuotantokausi alkoi 7. lokakuuta 2009, toinen kausi 11. helmikuuta 2011, kolmas kausi 3. huhtikuuta 2012 ja neljäs kausi 15. lokakuuta 2013. Neljännellä kaudella seurattiin myös Rovaniemen ja Espoon poliisin toimintaa.

Vuonna 2023 Lainvalvojista tuli toinen versio, Lainvalvojat Helsinki.

Century Filmsin tuottamaa sarjaa esittää Sub-kanava. Sarjan ensimmäinen tuotantokausi on julkaistu DVD:nä.

### Jaksot
Sarjan ensimmäinen tuotantokausi sisältää 12 jaksoa, toinen kausi 8 jaksoa, kolmas kausi 12 jaksoa ja neljäs kausi 36 jaksoa.

## Katso myös
* Poliisit

## Lähteet
Valkotupakka

**Valkotupakka** (*Nicotiana alata*) on Etelä-Amerikasta kotoisin oleva kasvilaji. Siitä on jalostettu isokukkainen lajike koristekasviksi. Se on yksivuotinen kukkakasvi, joka on perhosten suosiossa.

## Lähteet

## Aiheesta muualla
* Kasviatlas: Valkotupakka (''Nicotiana alata'') Suomessa.
* ITIS: ''Nicotiana alata''
* United States Department of Agriculture (USDA): ''Nicotiana alata''
Krugerin luonnonpuisto

**Krugerin luonnonpuisto** on suurin kansallispuisto Etelä-Afrikassa. Puiston pinta-ala on 18&nbsp;989 km² ja se on yksi maailman suurimmista. Kokonaisuutena suojeltu alue on vieläkin suurempi, sillä puisto yhdistyy Gonarezhoun luonnonpuistoon Zimbabwen puolella sekä Limpopon luonnonpuistoon Mosambikin puolella. Lähin kaupunki on Nelspruit. Puistoon pääsee yhdeksää pääporttia pitkin. Portit ovat Paul Kruger, Numbi, Malelane, Crocodile Bridge, Punda Maria, Orpen, Phabeni, Phalaborwa ja Pafuri.

## Historia
Puisto oli alun perin Jakob Louis van Wykin idea, hän ehdotti Transvaalin tuolloiselle parlamentille eli Volksraadille metsästyskäyttöön tarkoitetun luonnonpuiston perustamista alueelle. Ehdotus hyväksyttiin vuonna 1895 yhden äänen enemmistöllä ja pantiin toimeen muutama vuosi myöhemmin 1898, kun Transvaalin silloinen presidentti Paul Kruger julisti sen perustetuksi. Puiston tarkoituksena oli saada villieläinten metsästys valvonnan alle.

## Eliöstö
Kaikki "viisi suurta" eläintä esiintyvät puistossa. Puiston nisäkäslajien määrä on suurempi kuin missään muussa afrikkalaisessa luonnonpuistossa, niitä on yhteensä 147. Luonnonpuistolla on ollut ongelmia suuren afrikannorsupopulaation kanssa. Puistossa oli vuoden 2009 arvion mukaan 11&nbsp;672 norsua, vaikka sen on arvioitu kestävän vain 8&nbsp;000 yksilön suuruisen kannan. Kantaa onkin harvennettu metsästyksellä ja siirtämällä norsuja muille alueille. Nisäkkäiden lisäksi puistossa on 517 lintu-, 114 matelija- sekä 1&nbsp;982 kasvilajia.

## Lähteet

## Aiheesta muualla
Guy Laliberté

**Guy Laliberté**, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekijä, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta. Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon.

Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia. Avaruusasemalla ollessaan Laliberté viihdytti muita avaruuslentäjiä sirkustempuillaan. 

Laliberté on maailman 261. rikkain mies. Hän on tunnettu myös pokerinpelaajana ja One Drop -säätiön keulakuvana. 

Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa.

## Lähteet

## Aiheesta muualla
The Secret World

**The Secret World** (lyhenne **TSW**) on Funcomin kehittämä tarinapainotteinen massiivinen monen pelaajan verkkoroolipeli, joka julkaistiin Microsoft Windowsille 3. heinäkuuta 2012.

Kesällä 2017 Funcom muutti *The Secret Worldin* ilmaispeliksi, jonka myötä se julkaistiin uudelleen nimellä **Secret World Legends**.

## Pelaaminen
Pelissä on erikoista se, ettei pelihahmolla ole hahmoluokkaa tai tasoja, vaan hahmon kokemus määritellään esineistä. Pelaajat voivat itse luoda hierarkkisen järjestyksen liittonsa sisälle, ja päättää yhdessä, miten pahuutta vastaan taistellaan. 

## Tarina
The Secret World tapahtuu nykyaikana, mutta vuonna 1923 kaikki urbaanit legendat ja myytit muuttuivat todeksi. Pelin sankareita ovat normaalit ihmiset kaikkien salaliittojen keskellä ja ihmiset siis taistelevat pahuuden voimia vastaan. Jokainen pelaaja valitsee yhden salaliiton kolmesta mahdollisesta: illuminateista, lohikäärmeistä ja temppeliherroista. Pelissä on kolme erilaista sukupuuttoa lähestyvien ihmisten perustamaa salaliittoa. Jokainen salaliitto taistelee toisiaan ja pimeän olentoja vastaan omilla tavoillaan. 

## Lähteet

## Aiheesta muualla
* 
* Virallinen kotisivu
Helena Rakoczy

**Helena Rakoczy** (myös muodoissa **Rákóczy** tai **Rákóczi**, o.s. **Krzynówek**, 23. joulukuuta 1921 Krakova – 2. syyskuuta 2014) oli puolalainen telinevoimistelija, nelinkertainen maailmanmestari ja olympiamitalisti. 

Rakoczyn voimistelijauran huippuhetki osui Baselin vuoden 1950 MM-kilpailuihin, joissa hän saavutti neljä henkilökohtaista maailmanmestaruutta: moniottelun lisäksi kultaa tuli hypyssä, puomilla ja permannolla. Lisäksi hän saavutti eritasonojapuilta pronssimitalin. Seuraavissa, Rooman MM-kilpailuissa 1954 Rakoczy voitti vielä pronssia moniottelusta sekä eritasonojapuilta.

Olympiatasolla Rakoczyn paras saavutus oli olympiapronssi Melbournen kesäolympialaisista 1956. Hän kilpaili myös Helsingin kesäolympialaisissa 1952.

Rakoczy valittiin Kansainväliseen voimistelijoiden Hall of Fameen vuonna 2004.

## Lähteet

## Aiheesta muualla
*Profiili International Gymnastics Hall of Famessa
Columbo (täsmennyssivu)

**Columbo** voi viitata seuraaviin asioihin:

* *[[Columbo]]*, yhdysvaltalainen television rikossarja
* Columbo, perunalajike
* Russ Columbo, yhdysvaltalainen laulaja, viulisti ja näyttelijä.

## Katso myös
* Colombo (täsmennyssivu)
* Koloúmpo eli Kolumbo, vedenalainen tulivuori Egeanmeressä lähellä Santorínia
Papiljotti

**Papiljotti** on yleisimmin sylinterin muotoinen esine, jolla kiharretaan hiuksia kiertämällä kosteat hiukset papiljotin ympärille. Rullassa on suoria piikkejä tai tarranauhan kaltaisia väkäsiä, jotka kiinnittävät rullan hiukseen. Vanhemman malliset papiljotit kiinnitetään hiuksiin väkästen asemesta papiljotin läpi painettavin muovipuikoin. 

Ennen muovien käyttöönottoa papiljotit valmistettiin paperista, selluloidista, kumista tai alumiinista.

Papiljotit toimivat, koska kosteiden hiusten vetysidokset katkeilevat ja hiuksen rakenne löystyy. Papiljotin avulla hiukset pidetään rullalla, kunnes ne kuivuvat rulla-asentoon. Näin syntyy kuohkeita kiharoita. 

Papiljoteilla kihartamisen yhteydessä käytetään usein muotoiluaineita, esimerkiksi muotoiluvaahtoa tai kampausnestettä. Muotoiluaine levitetään hiuksiin ennen niiden rullaamista. Papiljottien avaamisen jälkeen kiharat voidaan haluttaessa kiinnittää hiuslakalla.

## Lämpörulla

Lämpörullat on papiljotin pohjalta kehitetty hiusten kihartamislaite, joka nousi suosioon 1960-luvun lopulla tuotemerkillä Carmen. Sähköllä toimiva lämpörullalaite kuumentaa erityisrakennetut, lämpöä varaavalla vahalla täytetyt papiljotit 70 celsiusasteen lämpötilaan hiusten kihartumista tehostamaan. Lämpörullat kihartavat hiukset noin kymmenessä minuutissa verrattuna tunteja vaativiin perinteisiin papiljotteihin, jotka päässä pitää jopa nukkua yön yli.

Lämpörullien idean esitteli 1930-luvulla afroamerikkalainen keksijä Solomon Harper, mutta kaupallisen tuotteen niistä kehitti tanskalainen radio- ja tv-kauppias Arne Bybjerg Pedersen 1960-luvun alkupuolella. Hän solmi pian Carmen-lämpörulliensa markkinointisopimuksen yhdysvaltalaisen Clairol-hiustenhoitoyhtiön kanssa, ja lämpörullien suosio laajeni nopeasti ympäri maailman. Vuonna 1969 Pedersen myi Tanskan suurimpien vientiyritysten joukkoon kasvaneen A/S Carmen Curlers -yhtiönsä Clairolin silloiselle emoyhtiölle Bristol-Myersille. Parhaimmillaan 3&nbsp;500 henkilöä työllistänyt tehdas Tanskan Kalundborgissa suljettiin vuonna 1990 ja tuotanto siirrettiin Aasiaan.

Lämpörullilla tehty kiharrus oli suosittua 1970-luvun taitteessa. Jukka Virtasen sanoittamassa ja esittämässä huumorikappaleessa ”Perspirantti-Antti” vuodelta 1972 nimihenkilön elämänkumppaniksi valikoituu Lämpörulla-Ulla.

Löyhästi Arne Bybjergin elämään ja hänen lämpörullayrityksensä historiaan perustuu tanskalainen draamasarja *[[Carmen-kiharat]]* (2021–2025). Aiheesta on tehty myös tanskankielinen kolmiosainen dokumenttisarja *Curlerkongen.*

## Lähteet

## Aiheesta muualla
Nimistöntutkimus

**Nimistöntutkimus** eli **onomastiikka** on kielitieteellinen tutkimusala, joka tutkii erisnimiä eli propreja. 

Nimistöntutkimuksen perinteisiä tutkimuskohteita ovat paikannimet ja henkilönnimet. Paikannimitutkimusta kutsutaan **toponomastiikaksi** ja henkilönnimien tutkimusta **antroponomastiikaksi**. Uudempia nimistöntutkimuksen tutkimuskohteita ovat muun muassa kaupalliset nimet (muun muassa yritysnimet ja tuotenimet) sekä verkon nimistö, kuten verkkoyhteisöjen käyttäjänimet ja virtuaalisten pelien nimistö. Onomastiikan tutkimustapoja ovat esimerkiksi typologinen analyysi, kognitiivinen merkitysanalyysi, sosio-onomastiikka, kontaktionomastiikka ja kansanonomastiikka.  

## Nimistöntutkimus Suomessa
Suomessa nimistöntutkimuksen keskeisiä tutkijoita ovat olleet 1900-luvun alkupuolella Viljo Nissilä, puolivälistä lähtien Pertti Virtaranta ja loppupuolella kansainvälisestikin uraauurtavat Eero Kiviniemi, Kurt Zilliacus ja Lars Huldén. 2000-luvulla nimistöntutkimusta ovat Suomessa tehneet muun muassa Terhi Ainiala, Minna Saarelma ja Paula Sjöblom.

Kotimaisten kielten keskus on kerännyt paikannimiä eri puolilta Suomea vuodesta 1915 alkaen. Vuoteen 1978 mennessä tässä työssä oli ollut mukana noin 600 eri-ikäistä ja eritasoista niin sanottua nimestäjää, esimerkiksi kesällä 1978 puolensataa, ja nimiä oli kertynyt yli kaksi miljoonaa, minkä arveltiin kattavan noin 80 prosenttia Suomen paikannimistä. Aineisto palvelee nimistöntutkijoiden lisäksi myös karttojen laatijoita, kielitieteilijöitä, historiantutkijoita, sosiologeja, kansatieteilijöitä, arkeologeja, kirjallisuuden tutkijoita, maantieteilijöitä sekä kasvi- ja eläintieteilijöitä.

Helsingin yliopisto järjestää vuosittain Nimistöntutkimuksen päivät, joiden yhteydessä nimistöntutkijat valitsevat Vuoden nimen. Vuoden nimi on tunnustuspalkinto, joka annetaan kuluneen vuoden aikana esillä olleelle nimistöntutkijoiden mielestä hyvälle nimelle. Vuonna 2025 Vuoden nimi -tunnustus jaettiin nimille Telepaatti, Juristiliitto ja *[[Bara bada bastu|Bara Bada Bastu]]*.

Suomalaiset nimistöntutkijat osallistuvat Pohjoismaisen nimistöntutkimuksen yhteistyökomitean (NORNA) toimintaan. 

## Nimistöntutkimuksen suomenkielisiä perusteoksia
*
*Sjöblom, Paula & Ainiala, Terhi: Nimistöntutkimus. Teoksessa Luodonpää-Manni, Milla & Hamunen, Markus & Konstenius, Reetta & Miestamo, Matti & Nikanne, Urpo & Sinnemäki, Kaius (Toim.) *Kielentutkimuksen menetelmiä I–V* s. 800–830. Suomalaisen Kirjallisuuden Seuran toimituksia 1457:1*–*4. Helsinki: Suomalaisen Kirjallisuuden Seura, 2020. 

## Lähteet

* 

### Viitteet
Väärä liike

**Väärä liike** (,  tai *Wrong Movement*) on Wim Wendersin ohjaama saksalainen road movie vuodelta 1975. Se on toinen osa Wendersin kolmiosaisesta tie-elokuvien sarjasta, johon kuuluvat myös elokuvat *[[Alice in den Städten]]* (1974) ja *[[Kings of the Road]]* (1976). Edellä mainituista poiketen *Väärä liike* on värielokuva.

Elokuvassa seurataan aloittelevan kirjailijan, Wilhelmin (Rüdiger Vogler), ja hänen kumppaniensa matkantekoa. Käsikirjoituksen sitä varten laati itävaltalainen kirjailija Peter Handke, ja se perustuu Goethen romaaniin *[[Wilhelm Meisterin oppivuodet]]*. *Väärä liike* voitti Saksan elokuvapalkinnon 1975 kategorioissa paras ohjaaja,  käsikirjoitus, leikkaaja, pääkuvaaja, musiikki ja näyttelijät. Se oli myös elokuva, jossa Nastassja Kinski teki ensiesiintymisensä valkokankaalla. Hänet tunnettiin tuolloin nimellä Nastassja Nakszynski, ja hän esitti roolihahmoa Mignon. 

## Lähteet